CELEX: 62021TN0235
Language: da
Date: 2021-04-28 00:00:00
Title: Sag T-235/21: Sag anlagt den 28. april 2021 — Bulgarien mod Kommissionen

5.7.2021   
            
            
               DA
            
            
               Den Europæiske Unions Tidende
            
            
               C 263/25
            
         
      Sag anlagt den 28. april 2021 — Bulgarien mod Kommissionen
      (Sag T-235/21)
      (2021/C 263/34)
      Processprog: bulgarsk
      
         Parter
      
      
         Sagsøger: Republikken Bulgarien (ved C. Mitova og L. Zaharieva, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens gennemførelsesafgørelse (EU) 2021/261 af 17. februar 2021 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (1) annulleres, for så vidt som dens budgetpost 6200 udelukker udgifter, der er afholdt af Republikken Bulgarien, fra EU-finansiering fra EGFL vedrørende et beløb på 7 656 848,97 EUR.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Tilsidesættelse af artikel 52 i forordning nr. 1306/2013 (2), sammenholdt med artikel 34 i forordning nr. 908/2014 (3) og retningslinjerne for beregning af finansielle korrektioner af 2015 (4), af retten til forsvar, princippet om loyalt samarbejde, retten til at blive hørt, og princippet om god forvaltningsskik som følge af en ændring i forbindelse med proceduren for efterprøvende regnskabsafslutning af det retlige grundlag for udelukkelsen fra EU-finansiering af de udgifter, der er omhandlet i den anfægtede afgørelse.
               
            
                  2.
               
               
                  Tilsidesættelse af artikel 296 TEUF som følge af, at begrundelsen af afgørelse 2021/261 er ufuldstændig og selvmodsigende.
               
            
                  3.
               
               
                  Tilsidesættelse af artikel 54, stk. 5, litra a), i forordning nr. 1306/2013, sammenholdt med artikel 54, stk. 1 deri, som følge af en fejlagtig fortolkning fra Kommissionens side derved, at den 18-måneders tidsfrist, der er fastsat i artikel 54, stk. 1, i forordning nr. 1306/2013, i den foreliggende sag begyndte at løbe fra »betalingsorganernes modtagelse af OLAF’s endelige rapporter«.
               
            
                  4.
               
               
                  Tilsidesættelse af artikel 54, stk. 5, litra b), i forordning nr. 1306/2013, sammenholdt med denne forordnings artikel 54, stk. 1, artikel 325 TEUF, og subsidiaritetsprincippet samt princippet om procesautonomi som følge af Europa-Kommissionens ugrundede og fejlagtige konklusion om, at betalingsorganerne ikke handlede med den fornødne omhu med henblik på at tilbagesøge de omtvistede beløb og handlede uagtsomt ved ikke at indlede en administrativ inddrivelsesprocedure inden for den tidsfrist, der er fastsat i artikel 54, stk. 1, i forordning nr. 1306/2013.
               
            
                  5.
               
               
                  Størrelsen af den udgift, der er udelukket fra EU-finansiering, som er fastslået i den anfægtede afgørelse, er ikke i overensstemmelse med bestemmelserne i artikel 54 i forordning 2013/1306 og er i strid med proportionalitetsprincippet.
               
            
         (1)  EUT 2021, L 59, s. 10.
      
         (2)  Europa-Parlamentets og Rådets forordning (EU) nr. 1306/2013 af 17.12.2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT 2013, L 347, s. 549).
      
         (3)  Kommissionens gennemførelsesforordning (EU) nr. 908/2014 af 6.8.2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår betalingsorganer og andre organer, økonomisk forvaltning, regnskabsafslutning, regler om kontroller, sikkerhedsstillelse og åbenhed (EUT 2014, L 255, s. 59).
      
         (4)  C(2015) 3675 final.